ଆରଟିଓରେ ବିନା ଟେଷ୍ଟରେ ହୋଇପାରିବ ଡ୍ରାଇଭିଂ ଲାଇସେନ୍ସ ପ୍ରସ୍ତୁତ, ଜାଣନ୍ତୁ କିପରି? - Prameya News7\nଆରଟିଓରେ ବିନା ଟେଷ୍ଟରେ ହୋଇପାରିବ ଡ୍ରାଇଭିଂ ଲାଇସେନ୍ସ ପ୍ରସ୍ତୁତ, ଜାଣନ୍ତୁ କିପରି?\nନୂଆଦିଲ୍ଲୀ ୧୧/୬ଃ ଯଦି ଆପଣ ଡ୍ରାଇଭିଂ ଲାଇସେନ୍ସ ପାଇବାକୁ ଚିନ୍ତା କରୁଛନ୍ତି । କିନ୍ତୁ RTO ରେ ଡ୍ରାଇଭିଂ ପରୀକ୍ଷାକୁ ଏଡାଇବାକୁ ଚାହୁଁଛନ୍ତି । ତେବେ ଆପଣଙ୍କ ପାଇଁ କିଛି ରହିଛି ଭଲ ଖବର । ଖୁବ୍ ଶୀଘ୍ର ଲୋକମାନେ ଆରଟିଓରେ ଡ୍ରାଇଭିଂ ପରୀକ୍ଷା ନ ଦେଇ ଡ୍ରାଇଭିଂ ଲାଇସେନ୍ସ ପାଇପାରିବେ । ଏଥିପାଇଁ ସଡ଼କ ପରିବହନ ମନ୍ତ୍ରଣାଳୟ ଦ୍ୱାରା ସ୍ୱୀକୃତିପ୍ରାପ୍ତ ଡ୍ରାଇଭିଂ ଟେଷ୍ଟ ସେଣ୍ଟରରୁ ତାଲିମ ନେବାକୁ ପଡ଼ିବ ।\nଯାହା ପରେ କେନ୍ଦ୍ରରୁ ଏକ ସାର୍ଟିଫିକେଟ୍ ଗ୍ରହଣ କରାଯିବ । ଆଉ ତାରି ଆଧାରରେ ପରୀକ୍ଷା ଦେବା କୌଣସି ଆବଶ୍ୟକତା ନାହିଁ । ଏହି ସ୍ୱୀକୃତିପ୍ରାପ୍ତ ଟ୍ରେନିଂ ଜୁଲାଇ ୧, ୨୦୨୧ ରୁ ଆରମ୍ଭ ହେବ । ସଡକ ପରିବହନ ମନ୍ତ୍ରଣାଳୟ ଏ ବାବଦରେ ନିର୍ଦ୍ଦେଶ ଜାରି କରିଛି । ସଡକ ପରିବହନ ମନ୍ତ୍ରଣାଳୟ ନିର୍ଦ୍ଦେଶ ଅନୁଯାୟୀ, ଦେଶରେ ପ୍ରତିବର୍ଷ ଦୁର୍ଘଟଣାର ଅନ୍ୟତମ କାରଣ ହେଉଛି ଟ୍ରେଣ୍ଡ ଡ୍ରାଇଭର ଅଭାବ ।\nମନ୍ତ୍ରଣାଳୟର ସୂଚନା ଅନୁଯାୟୀ, ବର୍ତ୍ତମାନ ଦେଶରେ ପ୍ରାୟ ୨୨ ଲକ୍ଷ ଡ୍ରାଇଭର ଅଭାବ ରହିଛନ୍ତି । ଏହି ଅଭାବକୁ ପୂରଣ କରିବା ଏବଂ ସଡ଼କ ଦୁର୍ଘଟଣାକୁ ହ୍ରାସ କରିବା ପାଇଁ ସଡକ ପରିବହନ ମନ୍ତ୍ରଣାଳୟ ନିର୍ଦ୍ଧାରିତ ଗାଇଡ୍ ଲାଇନ୍ ଅନୁଯାୟୀ ସାରା ଦେଶରେ ଡ୍ରାଇଭର ଟ୍ରେନିଂ ସେଣ୍ଟର ଖୋଲିବାକୁ ଅନୁମତି ଦେଇଛି । ଲୋକେ ମନ୍ତ୍ରଣାଳୟର ନାଁ ଅନୁଯାୟୀ କେନ୍ଦ୍ର ଖୋଲିପାରିବେ । ଯେଉଁଥିରେ ଲୋକମାନଙ୍କୁ ତାଲିମ ଦିଆଯାଇପାରିବ । ଯେଉଁ ଆଧାରରେ ପରୀକ୍ଷା ନ ଦେଇ ଡ୍ରାଇଭିଂ ଲାଇସେନ୍ସ ପ୍ରସ୍ତୁତ କରାଯାଇପାରିବ ।
